சிஐடியு அரசு போக்குவரத்து ஊழியர் சங்கத்தின் சார்பில் கோவை மாவட்டத்தில் உள்ள அனைத்து பேருந்து நிலையங்களிலும் வெள்ள நிவாரண நிதியை சேகரித்தனர். இதில் சங்கத்தின் தலைவர் பரமசிவன், பொதுச்செயலாளர் வேளாங்கன்னிராஜ், பொருளாளர் கோபால் உள்ளிட்ட பலர் பங்கேற்றனர். இதேபோல் கோவையில் உள்ள அதிவிரைவுப்படை காவல்துறையினர் வெள்ள நிவாரண பொருட்களை சேகரித்து கேரள மாநிலத்திற்கு கொண்டு சென்றனர். மேலும், அனைத்திந்திய மாணவர் பெருமன்றத்தின் சார்பில் 25 ஆயிரம் ரூபாய் மதிப்புள்ள உணவு மற்றும் மருந்துப் பொருள்களை சேகரித்து கேரள மாநிலத்திற்கு அனுப்பினர். இதில் சிபிஐ மாநிலப் பொருளாளர் எம்.ஆறுமுகம், மாணவர் பெருமன்றத்தின் மாவட்டத் தலைவர் பூர்ணிமா நந்தினி, மாவட்ட செயலாளர் எம்.குணசேகர் உள்ளிட்டோர் பங்கேற்றனர்.